God i mekem wol ya 


1 1ABifo we bifo olgeta, God i 

mekem wol mo skae wetem olgeta 
samting we i stap long tufala. “Long 
taem ya, wol ya i narafala olgeta. 
Hem i stap nating nomo, we i no gat 
wan samting nating i stap long hem.^ 
BTudak nomo i stap kavremap bigfala 
wora, mo Speret blong God i stap go 
i kam antap long wora ya.” ?Nao God 
i tok. Fastaem, hem i talem se “TI mas 
gat delaet.” Nao delaet i kamtru 
olsem we hem i talem. “Mo taem hem 
i luk delaet ya, hem i glad long hem. 
Nao hem i mekem delaet mo tudak, 
tufala i seraot, “mo i putum nem 
blong delaet se Dei?, mo i putum nem 
blong tudak se Naet. Nao dei ya i 
finis. Hemia i fas dei blong wol. 

6-7 Nao God i tok bakegen, i talem 
se “1 mas gat wan samting olsem ruf, 
blong mekem wora ya i seraot, blong 
haf blong hem bambae i stap antap 
long hem mo haf blong hem bambae i 
stap aninit long hem.” Nao wan 
samting olsem ruf i kamtru, olsem we 
hem i talem. Hem i mekem samting 
ya blong mekem wora i seraot, nao 

haf wora i stap antap long hem, mo 
haf wora i stap aninit long hem. “Mo 
i putum nem blong samting ya se 
Skae. Nao dei ya i finis. Hemia i 
seken dei blong wol. 

9 Nao God i tok bakegen, i talem 
se “Wora ya we i stap aninit long 
skae i mas kam wanples, blong drae 
ples i kamaot.” Nao samting ya i 
kamtru olsem we hem i talem. “Nao 
hem i putum nem blong drae ples ya, 
se Graon, mo i putum nem blong 
wora ya we i kam wanples, se 
Solwora. Mo hem i luk ol wok ya 
blong hem, mo i glad long hem. 
"Nao God i tok bakegen, i talem se 
“I mas gat ol naranarafala samting 
oli stap gru long graon ya. I mas gat 
ol gru we i save karem kakae long 
graon, wetem ol narafala gru we i 
save karem kakae antap.”” Nao ol 
gru ya oli kamtru olsem we hem i 
talem. “Nao graon i kam fulap long 
ol naranarafala samting ya we oli stap 
gru long hem. I gat ol gru ya we oli 
stap karem kakae long graon, wetem 
ol gru ya we i stap karem kakae 
antap. Mo hem i luk ol wok ya blong 
hem, mo i glad long hem. “Nao dei 


4 Narafala rod blong tanem tok ya i olsem. ^ Bifo, we bifo olgeta, taem we God i stat 
blong wokem wol ya, wetem skae mo olgeta samting we i stap long hem naoia, “be long 
` taem ya, wol ya i narafala olgeta. Hem i stap nating nomo, we i no gat wan samting 


nating i stap long hem.^ 


B Narafala rod blong tanem tok ya i olsem. BTudak nomo i stap kavremap bigfala 
solwora, mo win blong God i stap go i kam antap long solwora ya.” 

D Long store ya, fastaem i gat tudak i stap mo biaen delaet i kamtru. Nao from samting 
ya, oltaem ol man Isrel oli stap talem dei se dei i stat taem san i godaon, tudak i kamtru, 
mo i stap gogo tudak i finis, san i kam antap, mo i godaon bakegen, nao tudak i kamtru 
bakegen. Long tingting blong olgeta, hemia nao i wan dei. Yu save luk tok ya DEI long 


Deksonari. 


E Long olfala Oltesteman long lanwis blong ol man Tsrel bifo, tok long ples ya i tokbaot 
ol gras we i karem kakae, olsem wit* mo bale*, mo ol tri we i karem kakae, olsem fig* 
mo olif*, mo fasin blong tok ya i kavremap olgeta samting we i gru long graon, we i stap 
givim kakae long olgeta. Long sem fasin, tok ya we i stap long Bislama antap, hem i 
kavremap olgeta samting we i gru long graon, we i stap givim kakae long yumi. 

ya 1 finis. Hemia i namba tri dei 
blong wol. 

14 Nao God i tok bakegen, i talem 
se “I mas gat ol laet i stap long skae 
blong makem dei mo naet. Ol samting 
ya bambae oli blong makem ol dei, 
mo ol yia, mo ol taem blong lafet. 
“Bambae oli stap long skae, oli 
saenaot i go long wol, blong mekem i 
gat laet.” Nao ol laet ya oli kamtru 
olsem we hem i talem. '“Hem i 
mekem san we i save saen strong, 
blong i stap wok long dei, mo i 
mekem mun we i no save saen strong 
_ olsem, blong i stap wok long naet. 
Mo i mekem ol sta tu. "Nao i putum 
olgeta oli stap long skae, nao oli 
saenaot i kam long wol ya, oli mekem 
i gat laet. “Nao san i stap wok long 
dei mo mun i stap wok long naet, mo 
tufala i mekem we delaet i narafala, 
tudak i narafala. Nao hem i luk ol 
wok ya blong hem, mo i glad long 
hem. ”Nao dei ya i finis. Hemia i 
namba fo dei blong wol. 

20 Nao God i tok bakegen, i talem 
se ‘I mas gat ol naranarafala fis 
blong stap long solwora, mo i mas gat 
ol pijin tu blong flae olbaot antap.” 
Nao ol samting ya i kamtru olsem we 


hem i talem. “Hem i mekem ol 
bigbigfala fis blong solwora, wetem ol 
naranarafala fis we oli stap long 
solwora mo long wora, mo i mekem 
ol naranarafala pijin ya tu. Nao hem i 
luk ol wok ya blong hem, mo i glad 
long hem. “Nao hem i blesem olgeta, 
mo i talem long olgeta se “Ol fis, i 
gud yufala i gat plante pikinini blong 
yufala, blong solwora ya bambae i 
kam fulapgud long yufala. Mo ol 
pijin, i gud yufala tu i gat plante 
pikinini blong yufala, blong bambae 
yufala tu i kam plante.” > Nao dei ya 
i finis. Hemia i namba faef dei blong 
wol. 

24 Nao God i tok bakegen, i talem 
se “T mas gat ol naranarafala anamol 
i stap long graon ya. I mas gat ol 
anamol blong velej wetem ol anamol 
blong bus, i stat long olgeta we oli 
bigbigfala, i go kasem olgeta we oli 
smosmol.” Nao ol anamol ya oli 
kamtru olsem we hem i talem. “Hem 
i mekem ol naranarafala anamol ya 
we oli stap long wol ya. Ol anamol 
blong velej wetem ol anamol blong 
bus, i stat long olgeta we oli 
bigbigfala, i go kasem olgeta we oli 
smosmol, be hem i mekem olgeta 

evriwan. Nao hem i luk ol wok ya 
blong hem, mo i glad long hem. 

26 Nao God i tok bakegen, i talem 
se “I gud yumif mekem man, mo i 
gud hem i tekem fasin blong yumi, i 
olsem yumi. Hem bambae i bos long 
ol fis, mo long ol pijin, mo long ol 
anamol blong velej mo long anamol 
blong bus, i stat long olgeta we oli 
bigbigfala, i go kasem olgeta we oli 
smosmol. Olgeta evriwan bambae oli 
stap aninit long han blong hem.” 
Nao hem i mekem man, mo man ya 
i tekem fasin blong hem, i olsem hem 
stret. Fastaem, hem i mekem tu man 
nomo, wan we i man mo wan we i 
woman. “Nao hem i blesem tufala, 
mo i talem long tufala, se “I gud 
yutufala i gat plante pikinini blong 
yutufala, blong olgeta we bambae oli 
kamaot biaen long yutufala, bambae 
oli save go stap long olgeta ples long 
wol. Nao bambae yufala i save 
mekem evri samting long wol ya oli 
stap aninit long han blong yufala. Mi 
mi putum yufala blong yufala i bos 
long ol fis, mo long ol pijin, mo long 
olgeta anamol long wol, i stat long 
olgeta we oli bigbigfala, i go kasem 
olgeta we oli smosmol.” 

29 Nao God i talem se “Olgeta gru 
ya we oli stap karem kakae long 
graon, wetem olgeta we oli stap 
karem kakae antap, mi mi putum 
olgeta oli blong yufala. Olgeta oli 
blong givim kakae long yufala. “Be 
ol gras mo ol tri, mi putum olgeta oli 
blong ol pijin ya wetem ol anamol, 
blong olgeta evriwan, i stat long 
olgeta we oli bigbigfala, i go kasem 
olgeta we oli smosmol, oli gat kakae 
blong olgeta.” Nao ol samting ya oli 
kamtru olsem we hem i talem. 

31-1- Nao hem i luk olgeta wok ya 
we i mekem, mo i glad tumas 
long olgeta. Nao ol wok blong hem 
blong mekem wol mo skae wetem 


olgeta samting we i stap long tufala i 
finis. Nao dei ya i finis. Hemia i 
namba sikis dei blong wol. 

2 Wok blong God i finis, nao long 
namba seven dei blong wol ya, hem i 
spel long ol wok ya we i stap mekem. 
Nao hem i blesem namba seven dei 
blong wik, mo i makemaot se i tabu, 
from we fastaem, long dei ya, hem i 
no moa wok, hem i spel, from we 
wok ya blong hem blong mekem 
olgeta samting we i stap i finis. 

4 Hemia nao fasin we God i folem 
blong mekem wol mo skae wetem 
olgeta samting we i stap long tufala. 


God i mekem man mo woman, 
i putum tufala long wan gudfala ples 
long Iden 


Long taem ya we Hae God ya we i 
God blong yumi i mekem graon mo 
skae wetem olgeta samting we i stap 
long tufala, `fastaem i no gat bus 
long graon. I no gat wan samting 
nating i gru, from we hem i no bin 
mekem ren i foldaon yet long graon, 
mo from we i no gat man yet tu 
blong mekem garen. “Long taem ya, i 
gat ol springwora i stap, we oli stap 
mekem ol graon i wetwet. 'Nao Hae 
God i tekem sam graon, i mekem wan 
man long hem, mo i blu long nus 
blong man ya blong mekem hem i gat 
laef. Nao long fasin ya, man ya i laef. 

8 SNao long saed ya we san i stap 
kam antap, long wan ples we nem 
blong hem Iden, Hae God i 
mekemrere wan gudfala ples blong 
man. Nao i tekem man ya we i bin 
mekem, i putum hem i stap long ples 
ya. “Mo i planem ol naranarafala tri 
oli stap gru olbaot long ples ya. Ol tri 
ya oli gud tumas blong luk, mo ol 
frut blong olgeta oli gud tumas blong 
kakae. Nao long medel blong ples ya, 
i gat tu tri i stap, wan we frut blong 
hem i save givim laef, mo narawan we 


F Mining blong tok ya Yumi, long ples ya, hem i no klia. Fastaem, long taem we Jisas i 
no bon yet, ol man oli stap harem olsem we God i stap toktok wetem ol enjel we oli stap 
raonabaot long hem. Be biaen long taem blong Jisas kam kasem tede, plante man oli stap 
harem olsem we God Papa wetem God Pikinini mo God Tabu Speret, trifala i stap 


wanples. 


€ Narafala rod blong tanem tok ya i olsem. © Nao long saed ya we san i stap kam antap, 
long wan ples we nem blong hem Iden, Hae God i bin mekemrere wan gudfala ples blong 


man.® 

frut blong hem i save mekem mani 
save ol fasin we i gud mo ol fasin we 
i nogud. 

10 Nao long ples ya Iden, i gat wan 
reva i stap ron, we i pastru long 
gudfala ples ya, blong mekem i gat 
wora. Taem reva ya i pastru long 
gudfala ples ya, i ron i go, hem i gat 
fo fok blong hem. Namba wan fok 
blong hem, nem blong hem Pison 
Reva. Hem i stap ron i go olbaot long 
ples ya Havila, we i gat gol i stap 
long hem, ?we i klin gud, i no gat 
doti i stap long hem. Long ples ya, i 
gat ol tri ya tu i stap we oli stap 
wokem gudfala senta ya deliam* long 
blad blong hem, mo i gat fulap ston 
ya onikis* tu i stap, we i gat gudfala 
kala blong hem. Namba tu fok 
blong hem, nem blong hem Gihon 
Reva. Hem i stap ron i go olbaot long 
ples ya Kus. “Namba tri fok blong 
hem, nem blong hem Taegris Reva. 
Hem i stap pas kolosap long ples ya 
Asiria, long saed blong hem we san i 
stap kam antap. Mo namba fo fok 
blong hem, nem blong hem Yufretes 
Reva. 

15 Oraet, nao Hae God i tekem 
man ya, i putum hem i stap long 
gudfala ples ya, blong i lukaot long ol 
samting we i stap long hem. !Mo i 
talem long hem se ““Olgeta tri long 
ples ya, yu yu save kakae frut blong 
olgeta. "Wan tri nomo i stap we i 
tabu blong yu kakae frut blong hem. 
Hemia tri ya we frut blong hem i save 
mekem yu yu save ol fasin we i gud 
mo ol fasin we i nogud. Tri ya, sipos 
yu kakae frut blong hem, be long sem 
dei nomo, bambae yu ded from.” 

18 Nao Hae God i talem se “I 
nogud we man ya i stap hem wan. I 
moa gud mi mekem wan fren blong 
hem, blong i givhan long hem.” 
9HNao hem i tekem graon, i mekem 
olgeta anamol we oli stap wokbaot 
long graon, wetem olgeta pijin we oli 
stap flae olbaot antap." Nao i tekem 
olgeta oli kam pas long man ya blong 


luk se man ya bambae i putum nem 
blong olgeta olsem wanem. Nao ol 
nem we man ya i putum wanwan long 
olgeta, oli kam nem blong olgeta. 
Man ya i putum nem long olgeta 
anamol blong velej wetem olgeta 
anamol blong bus, mo long olgeta 
pijin tu. Be i no gat wan fren blong 
hem yet, we i save givhan long hem. 
21 Nao Hae God i mekem man ya i 
go slip we i slip ded olgeta. Nao i 
tekemaot wan reb blong hem, mo i 
mekem bodi blong hem i gud bakegen 
long ples ya we i tekemaot reb blong 
hem. “Nao i tekem reb blong man 
ya, 1 mekem wan woman long hem, 
mo i tekem i kam pas long man ya. 
Mo taem man ya i luk hem, hem i 
talem 
se ““Hemia nao 
prapa fren blong mi. 
Bun blong hem i kamaot 
long bun blong mi, 
mo bodi blong hem i kamaot 
long bodi blong mi. 
Mi putum nem blong hem 
se Woman!, 
from we i kamaot 
long man.” 
“#Taswe oltaem man i aot long papa 
mo mama blong hem, i go joen 
wetem woman blong hem, nao tufala 
i kam olsem wan bodi nomo. “Nao 
man ya wetem woman blong hem, 
tufala i stap neked nomo, be tufala i 
no gat sem long fes blong tufala 
from. 


Man ya wetem woman blong nem, 
tufala i no obei 
long tok blong Hae God 


'Nao snek i wan anamol we i 

waes tumas long fasin blong 
wokem trik. Long saed ya, hem i 
waes moa long ol narafala anamol ya 
we Hae God ya we i God blong yumi 
i mekem, i winim olgeta evriwan. Nao 
hem i kam askem long woman ya, se 
““?Olsem wanem long frut blong ol tri 
long ples ya? ?I tru we God i blokem 


“ Narafala rod blong tanem tok ya i olsem. "Nao hem i bin tekem graon, i bin mekem 
olgeta anamol we oli stap wokbaot long graon, wetem olgeta pijin we oli stap flae olbaot 


antap.” 


! Long lanwis blong ol man Isrel bifo, tok ya woman kolosap i olsem narafala tok ya 


man, taswe man ya i putum nem ya long hem. 

olgeta se i tabu, yutufala i no save 
kakae, no i no tru olsem?” 

2 Be woman i ansa long hem se 
“Si, i oraet nomo. Mitufala i save 
kakae frut blong olgeta tri long ples 
ya, “wan nomo i stap long medel 
blong ples ya we mitufala i no save 
kakae frut blong hem. God i blokem 
hem se i tabu, mitufala 1 no save 
kakae frut blong hem. Mitufala i no 
save tajem nating. Mo hem i talem se 
sipos mitufala i brekem tabu ya, 
bambae mitufala i ded from.” 

4 Be snek ya i talem se “No, hemia 
i no tru ya. Yutufala i no save ded 
from. “Hem i talem olsem from we i 
save se sipos yutufala i kakae frut ya, 
bambae yutufala i kam waes. Nao 
bambae yutufala i olsem hem, we i 
save ol fasin we i gud mo ol fasin we 
i nogud.” 

6 Nao woman ya i luk we tri ya 1 
gud tumas, mo frut blong hem tu i 
gud blong kakae, mo hem i wantem 
tumas blong kasem waes ya we frut 
ya i save givim long hem. Nao from 
samting ya, hem i tekem sam frut 
blong tri ya, i kakae, mo i givim long 
man blong hem, mo man blong hem 
tu i kakae. "Nao wantaem nomo, i 
olsem we ae blong tufala i open, nao 
tufala i luksave we tufala i neked 
nomo. Nao from samting ya, tufala i 
somap lif blong figtri, tufala i parpar 
long hem. 

8 Nao long sapa, taem we Hae God 
i kam wokbaot long ples ya, tufala i 
harem noes blong hem, nao tufala i 
go haed long ol tri long ples ya, blong 
hem i no luk tufala. "Be hem i singaot 


long man ya, se ““?E, yu stap wea?” 

10 Hem i ansa, i se “Mi ya. Mi 
harem yu yu stap wokbaot, be mi 
fraet, nao mi kam haed long ples ya, 
from we mi neked.” 

11 Nao Hae God i tok long hem se 
“?Hu i talem long yu se yu neked? 
?Ating yu kakae frut blong tri ya we 
mi putum tabu long hem?” 

12 Be man ya i talem se ““Yes, be 
woman ya nomo we yu givim long mi 
blong i stap wetem me, hem nao i 
givim frut blong tri ya long mi, nao 
mi kakae.” 

13 Nao Hae God i tok long woman 
ya se ““?Weswe yu mekem olsem?” 

Nao woman i talem se ““No, be 
snek ya. Hem nao i gyaman long mi, 
nao mi kakae.” 


Hae God i jajem trifala 


14 Nao Hae God ya we i God blong 
yumi, hem i tok long snek ya, 
se “From samting ya, 
bambae mi mi givim panis long yu. 
Long olgeta anamol, 
yu nomo bambae yu karem panis 
ya. 
I stat naoia, 
bambae yu stap wokbaot long bel 
blong yu, 
mo bambae yu stap kakae graon 
oltaem nomo, 
gogo laef blong yu i finis. 
“Yu mo woman ya, 
bambae yutufala i no laeklaekem 
yutufala, 
bambae yutufala i stap agens long 
yutufala. 
Ol pikinini 

we bambae oli kamaot biaen long 
yu, 
mo ol pikinini 
we bambae oli kamaot biaen long 
hem, 
bambae oli stap badfren long 
olgeta. 
JNao ol pikinini ya blong hem 
bambae oli stap smasem hed 
blong ol pikinini ya blong yu, 
mo ol pikinini ya blong yu 
bambae oli stap kakae leg 
blong ol pikinini ya blong hem.’ 
16 Nao Hae God i tok long woman 
ya, 
se “Bambae mi mi mekem 
we long taem we yu yu gat bel, 
bambae yu harem nogud moa 
long bodi blong yu, 
mo long taem we yu bonem 
pikinini, 
bambae yu harem 
bak blong yu i soa moa. 
Be bambae yu stap wantem man 
blong yu yet, 
mo hem bambae i bos blong yu.” 
17 Nao Hae God i tok long man 
ya, 
se “From we yu harem tok 
blong woman blong yu, 
mo yu kakae frut ya 
we mi talem long yu se yu no 
kakae. 
naoia mi spolem graon ya, 
mi mekem i kam nogud. 
Oltaem long laef blong yu, 
bambae yu yu stap hadwok tumas 
blong kasem kakae long hem 
we i naf long yu. 
:0| ropnil wetem ol narafala rabis 
gras 
bambae oli stap gru long hem, 
mo bambae yu yu stap kakae ol 
samting 
we oli stap gru olbaot nomo long 
bus. 


VOltaem long laef blong yu, 
bambae yu stap hadwok tumas, 
yu stap swet, 

blong mekem graon ya 
i karem gudfala kakae, 
gogo laef blong yu 1 finis, 
nao bodi blong yu 
bambae i gobak bakegen 
long graon ya 
we mi mi wokem yu long hem 
fastaem. 
Mi mi wokem yu long graon 
fastaem, 
mo bambae yu yu kam graon 
bakegen.” 

20 Man ya, nem blong hem Adam“, 
nao long taem ya, hem 1 putum nem 
blong woman blong hem se Iv”, from 
we i mama blong olgeta man we i 
laef. “Nao Hae God i mekem klos 
blong tufala long ol skin blong 
anamol, mo tufala i putum. 


Hae God i putumaot Adam mo Ív, 
tufala i gowe long gudfala ples ya 


22 Nao Hae God ya we i God blong 
yumi, hem i talem se ““Naoia, man ya 
1 kam olsem wan long yumiM, from 
we hem i save ol fasin we i gud mo ol 
fasin we i nogud. I nogud yumi letem 
hem i kakae frut blong tri ya we i 
save givim laef. Sipos hem i kakae 
frut ya, bambae i no save ded 
samtaem.” Nao hem i putumaot 
man ya i gowe long gudfala ples ya 
long Iden. Fastaem, hem bin mekem 
man ya long graon, nao hem i mekem 
we man ya i stap wokem graon ya 
bakegen blong mekem garen blong 
hem. “Mo hem i putum ol jerubim* 
oli stap gad long gudfala ples ya long 
Iden, long saed ya blong hem we san i 
stap kam antap. Mo i putum wan 
longfala naef blong faet i stap long 
ples ya tu, blong i gad long hem. 
Naef ya, faea i stap laet long hem, 


J Narafala rod blong tanem tok ya i olsem. * Nao wan long ol pikinini ya blong hem/ 
bambae i smasem hed blong yu,/ mo yu/ bambae yu kakae leg blong hem. /” 

K Long lanwis blong ol man Isrel bifo, tok ya Adam i min se man, we tok ya i olsem tok 
ya man long Bislama, we i kayremap man mo woman, tufala wantaem. 

L Long lanwis blong ol man Isrel bifo, tok ya Iv kolosap i olsem wan narafala tok we i 


min se Laef. 


M Mining blong tok ya Yumi, long ples ya, hem i no klia. Plante man oli stap harem 
olsem we God i stap toktok wetem ol enjel we oli stap raonabaot long hem. Be i gud yu 


luk futnot F long Jen 1.26. 

Hae God i tok long hem se “?Weswe fes 


mo hem nomo i stap saksakem hem i 
go olbaot. Hae God i mekem olsem 
blong blokem rod, blong ol man 
bambae oli no save go kolosap long 
r JA we frut blong hem i save givim 
aef. 


Genesis and Exodus 
in Vanuatu Bislama 


La Genèse et L’Exode 
en Bichelamar de Vanuatu 


Wok blong tanem OLTESTEMAN i go long Bislama i stap aninit long 
Kristin Kaonsel blong Vanuatu, long han blong Ofis blong Bislama Translesen, 
long “Kokonas”, long Santo. Tufala buk ya Jenesis mo Eksodas, tufala 1 wok 
blong tim blong translesen long ofis ya, mo tufala i kamaot fastaem blong ol 
man oli save yusum, be bambae tufala i kamaot bakegen wetem ol narafala 
buk long BAEBOL LONG BISLAMA. 

